《探梅》
宋代·吴可

探春逼残岁，幽香度寒原。
欲看枝横水，会待月挂村。
谁怜槁木中，妙有春风根。
孤芳自一丘，不受烟雾昏。
饱霜分疏瘦，下笑浪蕊繁。
喜无蜂蝶知，那与桃李言。
要当碧云暮，殷勤赋离魂。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。